महिला बक्सिङमा ८ खेलाडी फाइनलमा
नवौं राष्ट्रिय खेलकुद प्रतियोगिता अन्तर्गत सोमबार सम्पन्न महिला बक्सिङ प्रतियोगितामा ८ महिला खेलाडी फाइनलमा प्रवेश गरेका छन् । यस्तै, ६ जना महिला खेलाडी सेमिफाइनलमा पुगेका छन् ।
कास्की — नवौं राष्ट्रिय खेलकुद प्रतियोगिता अन्तर्गत सोमबार सम्पन्न महिला बक्सिङ प्रतियोगितामा ८ महिला खेलाडी फाइनलमा प्रवेश गरेका छन् । यस्तै, ६ जना महिला खेलाडी सेमिफाइनलमा पुगेका छन् ।४८ केजी समूहमा त्रिभुवन आर्मी क्लवकी आरती बोमजमलाई हराउँदै वाग्मती प्रदेशकी सुष्मा तामाङ फाइनलमा प्रवेश गरेकी हुन् । तामाङले ५ अंक प्राप्त गरेकी छन् । सोही समूहमै एपीएफकी निता गोसाई (४.१), ५० केजी उमेर समूहमा नेपाल पुलिस क्लवकी दिवाना शर्मा (५ अंक), सोही समूहमा बाग्मतीकी अस्मिता दुवाल (५), ५२ केजी समूहमा वाग्मतीकी अञ्जली टेली (४.१), सोही समूहमा आर्मीकी मिनु गुरुङ (४.१) अंक प्राप्त गरेका छन् । यस्तै ५४ केजी समूहमा आर्मीकी वर्षा श्रेष्ठले ५ अंक प्राप्त गर्दै फाइनलमा पुगेकी छन् भने सोही समूहमा सुदुरपश्चिमकी अनुजा तामाङले खेल्न नसकेपछि रेफ्रीले प्रदेश १ की सुस्मिता राईलाई विजयी घोषित गरेसगै फाइनलमा पुगेकी हुन् ।यसैगरी, ६३ केजी समूहमा लुम्बिनी प्रदेशकी सावित्रा बुढा मगर अस्वस्थ भएपछि रेफ्रीले एपीएफकी माया चौधरीलाई विजयी गरेसँगै चौधरी सेमिफाइनलमा पुगेकी छन् । ६६ केजी समूहमा एपीएफकी विनिता मगर, सोही समूहमा बाग्मती प्रदेशकी निस्मा गुरुङ, ६९ केजी समूहमा त्रिभुवन आर्मी क्लवकी अनुपा चौधरी सेमिफाइनलमा पुगे । त्यस्तै, त्रिभुवन आर्मी क्लवकी सोनम रोकालाई हराउँदै ७५ केजी समूहमा प्रदेश १ की त्रिशा जागिबु र गण्डकीकी अस्मिता बास्नेतलाई हराउदै एपीएफकी मनिता राई सेमिफाइनलमा पुगेका छन् ।